पोखराको केन्द्रबिन्दुमा रहेको रामघाट ४ नं. प्रदेशको धार्मिक संस्कार संस्कृति र अन्त्येष्टि कार्यका लागि प्रसिद्ध तीर्थ हो। यो घाट २०३१ सालको नापीमा कित्ता नम्बर ११८५ क्षेत्रफल १२३ रोपनी ३ आना ३ पैसा थियो। यसमा तीन खण्ड छन् पहिलो खण्ड नदी बगरको भाग दोस्रो खण्ड भट्टेतरो र तेस्रो खण्ड खरबारी हो। यो सबै क्षेत्रको क्षेत्रफल यो हो। २०५० साल श्रावण १० गते सेती नदीमा आएको बाढीले भट्टे तरामा बसेका सुकुम्बासी खरबारीमा सरेका थिए। खरबारीका पुराना जग्गा धनीहरुले खरबारी बाहिर राख्न सहयोग गरेर सत्र परिवार बसाएका थिए।
